CELEX: 32019R1129
Language: mt
Date: 2019-07-02 00:00:00
Title: Regolament ta' Implimentazzjoni tal-Kummissjoni (UE) 2019/1129 tat-2 ta' Lulju 2019 li jemenda r-Regolament ta' Implimentazzjoni tal-Kummissjoni (UE) Nru 79/2012 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament tal-Kunsill (UE) Nru 904/2010 dwar il-kooperazzjoni amministrattiva u l-ġlieda kontra l-frodi fil-qasam tat-taxxa fuq il-valur miżjud

3.7.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 179/1
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/1129
         tat-2 ta' Lulju 2019
         li jemenda r-Regolament ta' Implimentazzjoni tal-Kummissjoni (UE) Nru 79/2012 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament tal-Kunsill (UE) Nru 904/2010 dwar il-kooperazzjoni amministrattiva u l-ġlieda kontra l-frodi fil-qasam tat-taxxa fuq il-valur miżjud
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (UE) Nru 904/2010 tas-7 ta' Ottubru 2010 dwar il-kooperazzjoni amministrattiva u l-ġlieda kontra l-frodi fil-qasam tat-taxxa fuq il-valur miżjud (1), u b'mod partikolari l-Artikolu 17(2) u (3), l-Artikolu 21(3) u l-Artikolu 21a(3) tiegħu,
         Billi:
         
                     (1)
                  
                  
                     L-Artikolu 17(1)(f) u l-Artikolu 21(2a) tar-Regolament (UE) Nru 904/2010 jeħtieġu li l-Istati Membri jaħżnu informazzjoni dwar l-importazzjonijiet eżentati mill-VAT miġbura minnhom skont l-Artikolu 143(2) tad-Direttiva tal-Kunsill 2006/112/KE (2) u li jagħtu lil Stati Membri oħra aċċess awtomatizzat għal dik l-informazzjoni, bil-għan li jgħinu lill-Istati Membri jidentifikaw diskrepanzi fir-rappurtar tal-VAT u l-frodi potenzjali tal-VAT.
                  
               
                     (2)
                  
                  
                     L-informazzjoni dwar dawn l-importazzjonijiet eżentati mill-VAT diġà tinġabar mill-awtoritajiet doganali nazzjonali skont ir-Regolament (UE) Nru 952/2013 tal-Parlament Ewropew u tal-Kunsill (3) u tintbagħat lill-Kummissjoni permezz tas-sistema elettronika msemmija fl-Artikolu 56(1) tar-Regolament ta' Implimentazzjoni tal-Kummissjoni (UE) 2015/2447 (4). Għal raġunijiet ta' effiċjenza, il-ħżin tal-informazzjoni dwar l-importazzjonijiet eżentati mill-VAT u l-aċċess awtomatizzat għaliha meħtieġa mill-Artikolu 17(1)(f) u l-Artikolu 21(2a) tar-Regolament (UE) Nru 904/2010, jenħtieġ li jsiru bl-istess sistema elettronika. Sabiex tkun żgurata l-implimentazzjoni uniformi ta' dawk l-Artikoli tar-Regolament (UE) Nru 904/2010, jeħtieġ li jiġu speċifikati l-elementi tad-data tal-informazzjoni doganali miġbura skont ir-Regolament (UE) Nru 952/2013 li jikkorrispondu għall-informazzjoni msemmija fl-Artikolu 17(1)(f) tar-Regolament (UE) Nru 904/2010.
                  
               
                     (3)
                  
                  
                     Id-dettalji tekniċi dwar it-talba awtomatizzata tal-informazzjoni msemmija fl-Artikolu 17(1)(f) tar-Regolament (UE) Nru 904/2010 jenħtieġ li jippermettu lill-awtoritajiet tat-taxxa nazzjonali u lill-uffiċjali ta' kollegament tal-Eurofisc biex ikollhom aċċess awtomatizzat għas-sistema elettronika msemmija fl-Artikolu 56(1) tar-Regolament ta' Implimentazzjoni (UE) 2015/2447.
                  
               
                     (4)
                  
                  
                     L-Artikolu 21a tar-Regolament (UE) Nru 904/2010 jagħti lill-uffiċjali ta' kollegament tal-Eurofisc, aċċess awtomatizzat għal ċerta informazzjoni dwar ir-reġistrazzjoni tal-vetturi. It-talba awtomatizzata ta' dik l-informazzjoni jenħtieġ li ssir permezz ta' verżjoni tas-Sistema ta' Informazzjoni Ewropea tal-Liċenzji tal-Vetturi u tas-Sewqan (EUCARIS) li tkun iddisinjata speċifikament għall-finijiet tal-Artikolu 21a ta' dak ir-Regolament. Fil-kuntest tal-VAT, jenħtieġ li l-uffiċjali ta' kollegament tal-Eurofisc ikunu f'pożizzjoni li jitolbu data ta' identifikazzjoni preċiża li għandha x'taqsam mal-vetturi u s-sidien u d-detenturi tagħhom. Għal dan il-għan, jenħtieġ li jiġu speċifikati kemm id-data kif ukoll il-mezzi li se jintużaw biex tinkiseb id-data mis-sistema. Jeħtieġ ukoll li jiġu ddefiniti d-disponibbiltà u l-affidabbiltà tas-sistema, kif se jiġu żgurati l-iskambji u liema netwerk ta' komunikazzjoni se jintuża.
                  
               
                     (5)
                  
                  
                     Fil-livell nazzjonali, it-talbiet li jidħlu biex tiġi aċċessata d-data tar-reġistrazzjoni tal-vetturi għall-finijiet tal-VAT, normalment se jiġu pproċessati mill-awtoritajiet nazzjonali ta' reġistrazzjoni tal-vetturi ta' kull Stat Membru. Minkejja dan, jekk ikunu jixtiequ, jenħtieġ li l-Istati Membri jkunu liberi li jiddeċiedu li jafdaw dik ir-responsabbiltà f'idejn awtorità oħra. Fir-rigward tat-talbiet li joħorġu, għal darba oħra jenħtieġ li l-Istati Membri jkunu liberi li jiddeċiedu jekk jafdawx ir-responsabbiltà għall-ipproċessar ta' dawn it-talbiet lill-awtoritajiet nazzjonali tar-reġistrazzjoni tal-vetturi tagħhom jew lil awtorità oħra, bħall-awtoritajiet tat-taxxa tagħhom.
                  
               
                     (6)
                  
                  
                     L-Artikolu 21(2)(e) u (2a)(d) u l-Artikolu 21a(2) tar-Regolament (UE) Nru 904/2010 jistabbilixxu l-kundizzjonijiet li skonthom jingħata aċċess għal ċerta informazzjoni. Sabiex jiġu implimentati dawk il-kundizzjonijiet, hemm bżonn li l-Istati Membri jkunu meħtieġa jallokaw identifikazzjoni unika personali tal-utent għal kull uffiċjal ta' kollegament tagħhom tal-Eurofisc u li jagħmlu lista ta' dawk l-identifikazzjonijiet personali tal-utent disponibbli għall-Istati Membri l-oħra u għall-Kummissjoni. Jenħtieġ ukoll li jiżguraw li kull talba awtomatizzata li toħroġ għal informazzjoni mibgħuta mill-uffiċjali ta' kollegament tal-Eurofisc tagħhom tinkludi l-identifikazzjoni personali tal-utent tal-uffiċjal ta' kollegament tal-Eurofisc.
                  
               
                     (7)
                  
                  
                     L-Artikoli 17(1)(f), 21(2a) u 21a tar-Regolament (UE) Nru 904/2010 għandhom japplikaw mill-1 ta' Jannar 2020, skont l-Artikolu 3 tar-Regolament tal-Kunsill (UE) 2018/1541 (5). Għaldaqstant, jenħtieġ li l-applikazzjoni tal-miżuri previsti f'dan ir-Regolament tapplika wkoll mill-1 ta' Jannar 2020.
                  
               
                     (8)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Kooperazzjoni Amministrattiva,
                  
               ADOTTAT DAN IR-REGOLAMENT:
         
            Artikolu 1
            Ir-Regolament ta' Implimentazzjoni tal-Kummissjoni (UE) Nru 79/2012 (6) huwa emendat kif ġej:
            
                        (1)
                     
                     
                        L-Artikolu 1 huwa sostitwit b'dan li ġej:
                        
                           “Artikolu 1
                           Suġġett
                           Dan ir-Regolament jistabbilixxi regoli dettaljati għall-implimentazzjoni tal-Artikoli 14, 17(1)(f), 21(2)(e), 21(2a)(d), 21a(1) u (2), 32, 48, 49 u l-Artikolu 51(1) tar-Regolament (UE) Nru 904/2010.”;
                        
                     
                  
                        (2)
                     
                     
                        jiddaħħlu l-Artikoli li ġejjin:
                        
                           “Artikolu 5a
                           Skambju ta' informazzjoni doganali
                           
                              1.   Il-ħżin u l-aċċess awtomatizzat mill-awtoritajiet kompetenti għall-informazzjoni msemmija fl-Artikolu 17(1)(f) tar-Regolament (UE) Nru 904/2010 għandu jsir bis-sistema elettronika msemmija fl-Artikolu 56(1) tar-Regolament ta' Implimentazzjoni tal-Kummissjoni (UE) 2015/2447 (*1).
                           
                           
                              2.   L-aċċess awtomatizzat skont l-Artikolu 21(2a) tar-Regolament (UE) Nru 904/2010 għandu jingħata fil-livell tal-oġġett tal-merkanzija ta' dikjarazzjoni doganali kif previst fit-Taqsima 3 tal-Kapitolu 2 u fil-Kolonna H1 tat-Taqsima 1 tal-Kapitolu 3, fit-Titolu I tal-Anness B tar-Regolament Delegat tal-Kummissjoni (UE) 2015/2446 (*2).
                           
                           
                              3.   Kull oġġett tal-merkanzija għandu jiġi identifikat mill-informazzjoni li ġejja kif meħtieġ skont l-Artikolu 226 tar-Regolament ta' Implimentazzjoni (UE) 2015/2447:
                              
                                          (a)
                                       
                                       
                                          in-Numru ta' Referenza tal-Moviment; u
                                       
                                    
                                          (b)
                                       
                                       
                                          id-data tal-aċċettazzjoni tad-dikjarazzjoni doganali.
                                       
                                    
                           
                              4.   L-Anness VII ta' dan ir-Regolament jistabbilixxi liema informazzjoni msemmija fl-Artikolu 17(1)(f) tar-Regolament (UE) Nru 904/2010 tikkorrispondi għal liema element ta' dejta tas-sistema doganali kif definit fl-Anness B tar-Regolament ta' Implimentazzjoni (UE) 2015/2447.
                           
                        
                        
                           Artikolu 5b
                           Skambju ta' informazzjoni dwar ir-reġistrazzjoni tal-vetturi
                           
                              1.   It-talba awtomatizzata tal-informazzjoni msemmija fl-Artikolu 21a(1) tar-Regolament (UE) Nru 904/2010 (“dejta tar-reġistrazzjoni tal-vetturi”) għandha ssir permezz ta' verżjoni tal-applikazzjoni tas-softwer tas-Sistema ta' Informazzjoni Ewropea tal-Liċenzji tal-Vetturi u tas-Sewqan (EUCARIS) li tkun iddisinjata b'mod speċjali għall-finijiet tal-Artikolu 21a ta' dak ir-Regolament u l-verżjonijiet emendati ta' dak is-softwer.
                              It-talba awtomatizzata tad-dejta tar-reġistrazzjoni tal-vetturi għandha ssir fi struttura deċentralizzata.
                              Id-dejta tar-reġistrazzjoni tal-vetturi skambjata bis-sistema EUCARIS għandha tiġi trażmessa f'forma kriptata.
                              Il-verżjoni speċifika tal-applikazzjoni tas-softwer żviluppata mill-parti operattiva maħtura minn EUCARIS għat-talba awtomatizzata tad-dejta rreġistrata tal-vetturi għall-finijiet tal-Artikolu 21a tar-Regolament (UE) Nru 904/2010, għandha tkun separata minn verżjonijiet oħra ta' dik l-applikazzjoni tas-softwer disponibbli f'EUCARIS. It-talbiet awtomatizzati għandhom jitwettqu f'konformità mar-rekwiżiti għas-sigurtà tad-dejta u l-kundizzjonijiet tekniċi tal-iskambju tad-dejta msemmija fil-punti 2 u 3 tal-Kapitolu 3 tal-Anness tad-Deċiżjoni tal-Kunsill 2008/616/ĠAI (*3). L-elementi tad-dejta tad-dejta tar-reġistrazzjoni tal-vetturi li trid tiġi skambjata u t-tipi ta' talbiet permessi għandhom ikunu kif speċifikat fl-Anness VIII ta' dan ir-Regolament.
                           
                           
                              2.   L-aċċess awtomatizzat għad-dejta tar-reġistrazzjoni tal-vetturi għandu jsir bin-netwerk ta' komunikazzjonijiet tas-Servizzi Trans-Ewropej tat-Telematika bejn l-Amministrazzjonijiet (TESTA) u l-iżviluppi ulterjuri tiegħu.
                           
                           
                              3.   L-Istati Membri għandhom jieħdu l-miżuri kollha meħtieġa biex jiżguraw li t-talba awtorizzata ta' dejta tar-reġistrazzjoni tal-vetturi u l-aċċess awtomatizzat għaliha, ikunu possibbli 24 siegħa kuljum u sebat ijiem fil-ġimgħa. F'każ ta' ħsara teknika, jekk ikun meħtieġ, il-punti ta' kuntatt nazzjonali tal-Istati Membri għandhom jinfurmaw minnufih lil xulxin bl-appoġġ tal-parti maħtura minn EUCARIS għall-operazzjonijiet. L-iskambju awtomatizzat tad-dejta għandu jiġi stabbilit mill-ġdid mill-aktar fis possibbli.
                           
                           
                              4.   Kull Stat Membru għandu jaħtar awtorità nazzjonali waħda bħala l-punt ta' kuntatt nazzjonali responsabbli f'dak l-Istat Membru għall-ipproċessar tat-talbiet li jidħlu għad-dejta tar-reġistrazzjoni tal-vetturi għall-finijiet tal-VAT previsti fl-Artikolu 21a tar-Regolament (UE) Nru 904/2010, u waħda għall-ipproċessar tat-talbiet li joħorġu. L-istess awtorità tista' tkun responsabbli għall-ipproċessar taż-żewġ skambji. Din għandha tinforma lill-Istati Membri l-oħra u lill-Kummissjoni.
                           
                        
                        
                           Artikolu 5c
                           Identifikazzjoni tal-Uffiċjali ta' Kollegament tal-Eurofisc li jaċċessaw l-informazzjoni miġbura mill-awtoritajiet doganali, id-dikjarazzjonijiet rikapitolattivi miġbura skont il-Kapitolu 6 tat-Titolu XI tad-Direttiva 2006/112/KE u d-dejta tar-reġistrazzjoni tal-vetturi
                           Biex Stat Membru jkun jista' jidentifika uffiċjal ta' kollegament tal-Eurofisc li jaċċessa l-informazzjoni provduta minn dak l-Istat Membru skont il-kundizzjonijiet stabbiliti fl-Artikolu 21(2)(e) jew (2a)(d) jew l-Artikolu 21a(2) tar-Regolament (UE) Nru 904/2010, għandhom jiġu implimentati l-arranġamenti li ġejjin:
                           
                                       (a)
                                    
                                    
                                       kull Stat Membru għandu jalloka identifikazzjoni unika personali tal-utent għal kull uffiċjal ta' kollegament tal-Eurofisc tiegħu;
                                    
                                 
                                       (b)
                                    
                                    
                                       kull Stat Membru għandu jżomm u jaġġorna minnufih lista tal-ismijiet u tal-identifikazzjonijiet uniċi personali tal-utent ta' kull uffiċjal ta' kollegament tal-Eurofisc tiegħu u din il-lista aġġornata għandha tkun disponibbli għall-Istati Membri l-oħra u għall-Kummissjoni;
                                    
                                 
                                       (c)
                                    
                                    
                                       kull Stat Membru għandu jiżgura li kwalunkwe talba awtomatizzata li jagħmel tal-informazzjoni msemmija fl-Artikolu 21(2)(e) jew (2a)(d) jew l-Artikolu 21a(1) tar-Regolament (UE) Nru 904/2010, tkun tinkludi l-identifikazzjoni unika personali tal-utent tal-uffiċjal ta' kollegament tal-Eurofisc li jaċċessa l-informazzjoni.
                                    
                                 
                        
                           (*1)  Ir-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558)."
                        
                        
                           (*2)  Ir-Regolament Delegat tal-Kummissjoni (UE) 2015/2446 tat-28 ta' Lulju 2015 li jissupplimenta r-Regolament (UE) Nru 952/2013 tal-Parlament Ewropew u tal-Kunsill fir-rigward ta' regoli dettaljati li jikkonċernaw uħud mid-dispożizzjonijiet tal-Kodiċi Doganali tal-Unjoni (ĠU L 343, 29.12.2015, p. 1)."
                        
                        
                           (*3)  Id-Deċiżjoni tal-Kunsill 2008/616/ĠAI tat-23 ta' Ġunju 2008 dwar l-implimentazzjoni tad-Deċiżjoni 2008/615/ĠAI dwar it-titjib tal-koperazzjoni transkonfinali, b'mod partikolari fil-ġlieda kontra t-terroriżmu u l-kriminalità transkonfinali (ĠU L 210, 6.8.2008, p. 12).”;"
                        
                     
                  
                        (3)
                     
                     
                        fl-Annessi, jiżdiedu l-Annessi stabbiliti fl-Anness ta' dan ir-Regolament.
                     
                  
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            
            Għandu japplika mill-1 ta' Jannar 2020.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-2 ta' Lulju 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 268, 12.10.2010, p. 1.
         
            (2)  Id-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (ĠU L 347, 11.12.2006, p. 1).
         
            (3)  Ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (ĠU L 269, 10.10.2013, p. 1).
         
            (4)  Ir-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558).
         
            (5)  Ir-Regolament tal-Kunsill (UE) 2018/1541 tat-2 ta' Ottubru 2018 li jemenda r-Regolamenti (UE) Nru 904/2010 u (UE) 2017/2454 dwar il-kooperazzjoni amministrattiva fil-qasam tat-taxxa fuq il-valur miżjud (ĠU L 259, 16.10.2018, p. 1).
         
            (6)  Ir-Regolament ta' Implimentazzjoni tal-Kummissjoni (UE) Nru 79/2012 tal-31 ta' Jannar 2012 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament tal-Kunsill (UE) Nru 904/2010 dwar il-kooperazzjoni amministrattiva u l-ġlieda kontra l-frodi fil-qasam tat-taxxa fuq il-valur miżjudtax (ĠU L 29, 1.2.2012, p. 13).
      
      
         
            ANNESS
            
               
                  
                     “ANNESS VII
                     
                        Sett ta' dejta komuni u dettalji tekniċi għall-ħżin tal-informazzjoni doganali u l-aċċess għaliha
                     
                     It-tabella tistabbilixxi liema informazzjoni msemmija fl-Artikolu 17(1)(f) tar-Regolament (UE) Nru 904/2010 tikkorrispondi għal liema element ta' dejta skambjat permezz tas-sistema elettronika msemmija fl-Artikolu 56(1) tar-Regolament ta' Implimentazzjoni (UE) 2015/2447.
                     
                                 L-informazzjoni msemmija fl-Artikolu 17(1)(f) tar-Regolament (UE) Nru 904/2010
                              
                              
                                 In-numru tal-ordni tal-element tad-dejta previst fir-Regolament ta' Implimentazzjoni (UE) 2015/2447
                              
                              
                                 L-isem tal-element tad-dejta u informazzjoni addizzjonali previsti fir-Regolament ta' Implimentazzjoni (UE) 2015/2447
                              
                           
                                 Numru ta' identifikazzjoni tal-VAT tal-importatur fil-pajjiż tal-importazzjoni
                              
                              
                                 3/40 FR1
                              
                              
                                 Numru ta' identifikazzjoni tar-referenzi fiskali addizzjonali (Parti: Importatur)
                              
                           
                                 Numru ta' identifikazzjoni tal-VAT tar-rappreżentant tat-taxxa tal-importatur fil-pajjiż tal-importazzjoni
                              
                              
                                 3/40 FR3
                              
                              
                                 Numru ta' identifikazzjoni tar-referenzi fiskali addizzjonali (Parti: Rappreżentant tat-Taxxa)
                              
                           
                                 Numru ta' identifikazzjoni tal-VAT tal-klijent fi Stat Membru ieħor
                              
                              
                                 3/40 FR2
                              
                              
                                 Numru ta' identifikazzjoni tar-referenzi fiskali addizzjonali (Parti: Klijent)
                              
                           
                                 Pajjiż tal-oriġini
                              
                              
                                 5/15 jew 5/16
                              
                              
                                 Pajjiż tal-oriġini jew Pajjiż ta' oriġini preferenzjali
                              
                           
                                 Pajjiż tad-destinazzjoni
                              
                              
                                 5/8
                              
                              
                                 Pajjiż tad-destinazzjoni
                              
                           
                                 Kodiċi tal-prodott bażiku
                              
                              
                                 6/14
                              
                              
                                 Kodiċi tal-prodott bażiku — Kodiċi tan-nomenklatura magħquda.
                              
                           
                                 Ammont totali
                              
                              
                                 4/4 B00
                              
                              
                                 Bażi għat-taxxa (*1)
                                 
                              
                           
                                 Prezz tal-oġġett
                              
                              
                                 8/6
                              
                              
                                 Valur statistiku
                              
                           
                                 Piż nett
                              
                              
                                 6/1
                              
                              
                                 Massa netta (kg)
                              
                           Il-munita tal-informazzjoni maħżuna fis-sistema elettronika msemmija fl-Artikolu 56(1) tar-Regolament ta' Implimentazzjoni (UE) 2015/2447 hija l-euro. Ir-rata tal-kambju bejn il-munita tal-Istat Membru tal-importazzjoni u l-euro se tiġi pprovduta awtomatikament mis-sistema.
                  
               
               
                  
                     ANNESS VIII
                     
                        Sett ta' dejta komuni u dettalji tekniċi għal talba awtomatizzata ta' dejta tar-reġistrazzjoni tal-vetturi
                     
                     1.   OBBLIGU
                     Kull element tad-dejta rrappurtat taħt it-Taqsima 4 ta' dan l-Anness għandu jiġi kkomunikat meta l-informazzjoni tkun disponibbli f'reġistru nazzjonali tal-vetturi ta' Stat Membru.
                     2.   TIFTIX TAL-VETTURA/IS-SID/ID-DETENTUR
                     Hemm ħames modi differenti ta' tiftix tad-dejta tar-reġistrazzjoni tal-vetturi:
                     
                                 (1)
                              
                              
                                 bin-numru tax-xażì (VIN), id-data u l-ħin ta' referenza (fakultattivi),
                              
                           
                                 (2)
                              
                              
                                 bin-numru tal-pjanċa, in-numru tax-xażì (VIN) (fakultattiv), id-data u l-ħin ta' referenza (fakultattivi),
                              
                           
                                 (3)
                              
                              
                                 bid-detentur tal-vettura, id-data tat-twelid (fakultattiva), id-data u l-ħin ta' referenza (fakultattivi),
                              
                           
                                 (4)
                              
                              
                                 b'sid il-vettura, id-data tat-twelid (fakultattiva), id-data u l-ħin ta' referenza (fakultattivi),
                              
                           
                                 (5)
                              
                              
                                 bin-numru tal-VAT tad-detentur/ta' sid il-vettura, id-data u l-ħin ta' referenza (fakultattivi).
                              
                           Mingħajr preġudizzju għall-obbligu stabbilit fit-Taqsima 1 ta' dan l-Anness, l-Istati Membri jistgħu jiddeċiedu li ma jimplimentawx il-modi kollha ta' tiftix disponibbli jekk, fil-każ ta' talbiet li joħorġu, dawn iqisu li xi wieħed jew aktar minnhom ma jissodisfawx il-ħtiġijiet tal-uffiċjali ta' kollegament tal-Eurofisc tagħhom jew, fil-każ ta' talbiet li jidħlu, l-informazzjoni mitluba ma tkunx disponibbli fir-reġistru nazzjonali tal-vetturi ta' dak l-Istat Membru.
                     3.   TIPI TA' TALBIET
                     Abbażi tas-sett ta' dejta definit fit-Taqsima 4 ta' dan l-Anness u t-tip ta' tiftix previst fit-Taqsima 2, jistgħu jiġu sottomessi seba' tipi differenti ta' talbiet:
                     
                                 (1)
                              
                              
                                 Talba li tikkonċerna s-sid/id-detentur tal-vettura:
                                 Talba għal sett limitat ta' informazzjoni dwar il-vettura kif ukoll dwar is-sid u/jew id-detentur tal-vettura abbażi tal-kodiċi tal-pajjiż u n-numru tax-xażì tal-vettura (VIN) u d-data/il-ħin ta' referenza. Jekk it-talba ssir bin-numru tax-xażi tal-vettura, din tista' tintbagħat lil diversi pajjiżi konnessi jew lill-pajjiżi konnessi kollha.
                              
                           
                                 (2)
                              
                              
                                 Talba estiża li tikkonċerna s-sid/id-detentur tal-vettura:
                                 Talba għal sett estiż ta' dejta teknika dwar il-vettura, dejta dwar ir-reġistrazzjoni u dwar is-sid u d-detentur tal-vettura abbażi tal-kodiċi tal-pajjiż u n-numru tal-pjanċa jew in-numru tax-xażì tal-vettura (VIN) u d-data/il-ħin ta' referenza. Jekk it-talba ssir bil-VIN, din tista' tintbagħat lil diversi pajjiżi konnessi jew lill-pajjiżi konnessi kollha.
                              
                           
                                 (3)
                              
                              
                                 Talba li tikkonċerna l-istorja tas-sid/tad-detentur tal-vettura:
                                 Talba għal lista tas-sidien/tad-detenturi preċedenti kollha ta' vettura, fi kwalunkwe pajjiż fejn tkun ġiet irreġistrata qabel bl-għoti ta' numru tax-xażì tal-vettura (VIN), mingħajr data/ħin ta' referenza. Din tista' tintbagħat lil diversi pajjiżi konnessi jew lill-pajjiżi konnessi kollha.
                              
                           
                                 (4)
                              
                              
                                 Talba li tikkonċerna l-vetturi skont is-sid/id-detentur:
                                 Talba għall-vetturi kollha, b'sett limitat ta' dejta ta' identifikazzjoni, irreġistrati f'isem persuna fiżika speċifika abbażi tal-isem, il-kunjom, id-data tat-twelid (fakultattiva) jew l-ID (fakultattiva) tas-sid/id-detentur jew ta' persuna ġuridika speċifika bbażata fuq l-isem tar-reġistrazzjoni tal-kumpanija.
                              
                           
                                 (5)
                              
                              
                                 Talba għal vettura skont in-numru tal-VAT:
                                 Talba għall-vetturi kollha, b'sett limitat ta' dejta ta' identifikazzjoni, irreġistrati f'isem persuna fiżika jew persuna ġuridika speċifika abbażi tan-numru tal-VAT.
                              
                           
                                 (6)
                              
                              
                                 Verżjoni tal-lott tat-talbiet 1, 2, 3, 4, u 5 imsemmija hawn fuq li fihom diversi każijiet. Dejjem se jintbagħat lott f'pajjiż speċifiku wieħed
                              
                           
                                 (7)
                              
                              
                                 Talba li tagħti riżultati jew li ma tagħti l-ebda riżultat li fiha diversi numri tax-xażì tal-vettura (VINs) tintbagħat lil diversi pajjiżi. Bi tweġiba, l-Istat Membru li qed jagħmel it-talba se jirċievi serje ta' tabelli (tabella għal kull Stat Membru li jwieġeb) b'indikazzjoni ta' liema VINs instabu/ma nstabux. Din il-funzjoni se tkun disponibbli biss fil-modalità tal-lottijiet.
                              
                           Normalment biex issir talba jintużaw id-data u l-ħin attwali, iżda tista' ssir tiftixa b'data u ħin ta' referenza fil-passat. Meta ssir talba b'data u ħin ta' referenza fil-passat u fir-reġistru tal-Istat Membru speċifiku mhija disponibbli l-ebda informazzjoni storika peress li din mhux irreġistrata, tista' tingħata l-informazzjoni attwali b'indikazzjoni li l-informazzjoni hija informazzjoni attwali
                     Mingħajr preġudizzju għall-obbligu stabbilit fit-Taqsima 1 ta' dan l-Anness, l-Istati Membri jistgħu jiddeċiedu li ma jimplimentawx il-modi kollha ta' talbiet disponibbli jekk, fil-każ ta' talbiet li joħorġu, dawn iqisu li xi wieħed jew aktar minnhom ma jissodisfawx il-ħtiġijiet tal-uffiċjali ta' kollegament tal-Eurofisc tagħhom jew, fil-każ ta' talbiet li jidħlu, l-informazzjoni mitluba ma tkunx disponibbli fir-reġistru nazzjonali tal-vetturi ta' dak l-Istat Membru.
                     4.   SETT TA' DEJTA
                     
                                 Dejta dwar id-detentur tal-vettura
                              
                           
                                 Isem id-detentur tar-reġistrazzjoni (kumpanija)
                              
                              
                                 se jintużaw taqsimiet separati għall-kunjom, l-infissi, it-titli, eċċ., u se jiġi kkomunikat l-isem f'format li jista' jiġi stampat
                              
                           
                                 Isem
                              
                              
                                 se jintużaw taqsimiet separati għall-isem (ismijiet) u l-inizjali, u se jiġi kkomunikat l-isem f'format li jista' jiġi stampat
                              
                           
                                 Indirizz
                              
                              
                                 se jintużaw taqsimiet separati għat-triq, in-numru tad-dar u l-anness, il-kodiċi postali, il-post ta' residenza, il-pajjiż ta' residenza, eċċ., u se jiġi kkomunikat l-indirizz f'format li jista' jiġi stampat
                              
                           
                                 Data tat-twelid
                              
                              
                                  
                              
                           
                                 Entità ġuridika
                              
                              
                                 individwu, assoċjazzjoni, kumpanija, ditta, eċċ.
                              
                           
                                 Numru tal-ID
                              
                              
                                 identifikatur li jidentifika b'mod uniku lill-persuna jew lill-kumpanija.
                              
                           
                                 Tip ta' numru tal-ID
                              
                              
                                 it-tip ta' numru tal-ID (eż. numru tal-passaport).
                              
                           
                                 Numru tal-VAT
                              
                              
                                  
                              
                           
                                 Data tal-bidu tal-pussess
                              
                              
                                 id-data tal-bidu tal-pussess tal-karozza. Din id-data ta' spiss se tkun bħal dik stampata taħt (I) fuq iċ-ċertifikat ta' reġistrazzjoni tal-vettura
                              
                           
                                 Data tat-tmiem tal-pussess
                              
                              
                                 id-data tat-tmiem tal-pussess tal-karozza
                              
                           
                                 Dejta dwar sid il-vettura
                              
                           
                                 Isem is-sid (kumpanija)
                              
                              
                                 se jintużaw taqsimiet separati għall-kunjom, l-infissi, it-titli, eċċ., u se jiġi kkomunikat l-isem f'format li jista' jiġi stampat
                              
                           
                                 Isem
                              
                              
                                 se jintużaw taqsimiet separati għall-isem (ismijiet) u l-inizjali, u se jiġi kkomunikat l-isem f'format li jista' jiġi stampat
                              
                           
                                 Indirizz
                              
                              
                                 se jintużaw taqsimiet separati għat-triq, in-numru tad-dar u l-anness, il-kodiċi postali, il-post ta' residenza, il-pajjiż ta' residenza, eċċ., u se jiġi kkomunikat l-indirizz f'format li jista' jiġi stampat
                              
                           
                                 Data tat-twelid
                              
                              
                                  
                              
                           
                                 Entità ġuridika
                              
                              
                                 individwu, assoċjazzjoni, kumpanija, ditta, eċċ.
                              
                           
                                 Numru tal-ID
                              
                              
                                 identifikatur li jidentifika b'mod uniku lill-persuna jew lill-kumpanija.
                              
                           
                                 Tip ta' numru tal-ID
                              
                              
                                 it-tip ta' numru tal-ID (eż. numru tal-passaport).
                              
                           
                                 Numru tal-VAT
                              
                              
                                  
                              
                           
                                 Data tal-bidu tas-sjieda
                              
                              
                                 id-data tal-bidu tas-sjieda tal-karozza. Din id-data ta' spiss se tkun bħal dik stampata taħt (I) fuq iċ-ċertifikat ta' reġistrazzjoni tal-vettura
                              
                           
                                 Data tat-tmiem tas-sjieda
                              
                              
                                 id-data tat-tmiem tas-sjieda tal-karozza
                              
                           
                                 Dejta dwar il-vetturi
                              
                           
                                 Numru tal-pjanċa
                              
                              
                                  
                              
                           
                                 Numru tax-xażì/VIN
                              
                              
                                  
                              
                           
                                 Pajjiż ta' reġistrazzjoni
                              
                              
                                  
                              
                           
                                 Għamla
                              
                              
                                 (D.1) eż. Ford, Opel, Renault, eċċ.
                              
                           
                                 Vettura ta' tip kummerċjali
                              
                              
                                 (D.3) eż. Focus, Astra, Megane
                              
                           
                                 Kategorija tal-vettura/kodiċi ta' kategorija tal-UE
                              
                              
                                 eż. moped, mutur, karozza, eċċ.
                              
                           
                                 Kulur
                              
                              
                                  
                              
                           
                                 Kilometraġġ
                              
                              
                                  
                              
                           
                                 Massa
                              
                              
                                 Massa tal-vettura fis-servizz
                              
                           
                                 Data tal-ewwel reġistrazzjoni
                              
                              
                                 id-data tal-ewwel reġistrazzjoni tal-vettura tkun fejn tkun fid-dinja
                              
                           
                                 Data (attwali) tal-bidu tar-reġistrazzjoni
                              
                              
                                 id-data tar-reġistrazzjoni li jirreferi għaliha ċ-ċertifikat speċifiku tal-vettura
                              
                           
                                 Data tat-tmiem tar-reġistrazzjoni
                              
                              
                                 id-data tat-tmiem tar-reġistrazzjoni li jirreferi għaliha ċ-ċertifikat speċifiku tal-vettura. Hemm mnejn li din id-data tindika l-perjodu ta' validità stampat fuq id-dokument jekk dan ma jkunx bla limitu (taqsira tad-dokument = H).
                              
                           
                                 Status
                              
                              
                                 skrappjata, misruqa, esportata, eċċ.
                              
                           
                                 Data tal-bidu tal-istatus
                              
                              
                                  
                              
                           
                                 Data tat-tmiem tal-istatus
                              
                              
                                  
                              
                           
               ”
            
               (*1)  Meta l-kodiċi tal-Unjoni mdaħħal għall-element tad-dejta Nru 4/3 (Kalkolu tat-taxxi – tip ta' taxxa) ikun B00